rlitschk/wikidir huggingface dataset:
Jobst Sackmann (faken ok Jacobus nöömt; * 13. Februar 1643 in de Calenberger Niestadt von Hannober; † 23. Mai 1718 in Limmer) weer en evangeelschen Theoloog, de vör allen för siene plattdüütschen Preddigten beröhmt is. Sackmann is 1643 as Söhn von en Slachter un Karkenvörstaher in de Calenberger Niestadt in Hannober boren un hett de Latienschool un dat Gymnasium Illustre in Bremen besöcht. He hett 1665 bet 1667 in Jena Theologie studeert un is 1680 Pastoor an de Nikolaikark in Limmer worrn. Beröhmt worrn is Sackmann denn dör siene Preddigten, de he in Calenberger Platt hollen hett un in de he ok Kritik an Kark un Staat bröcht hett. Jobst Sackmann's Plattdeutsche Predigten. Nebst Bericht über sein Leben und seine Zeit. Mit einer Zugabe von andern merkwürdigen Predigten, gehalten zu Anfang des vorigen Jahrhunderts. Celle 1878. Nachdruck: Hannover-Döhren: von Hirschheydt 1977. (Deutscher Volkshumor auf der Kanzel) ISBN 3-7777-0869-0 Die höchst ergötzlichen Predigten des Jobst Sackmann, weiland Pastors zu Limmer. Vorwort ('Inleitung') von Ch. H. Kleukens. Insel-Bücherei Nr. 476, Leipzig o.J. Unziemliche hoch- und niederdeutsche Predigten des Jacobus Sackman. Hrsg. und mit einem Nachwort versehen von Reimer Hansen. Breese im Bruche: Hansen 1982. (Breeser Blätter. 4) Wilhelm Blumenberg: Jacobus Sackmann und
Mario Aerts (* 31. Dezember 1974 in Herentals) is en belgisch Radrennfohrer. Sein Profi-Loopbahn fung 1996 bi Vlaanderen an. In de Johren 1998 bit 2002 is för för Lotto - Mobistar bzw. later Lotto - Adecco antreden. 2003 un 2004 stunn he bi Team Telekom bzw. T-Mobile-Team ünner Verdrag. Siet de Saison 2005 is he bi dat Nahfolgeteam vun sien fröheren Arbeitgever Davitamon-Lotto bzw. Predictor Lotto tätig. He gellt as Klassikerspezialist, weer aber ok all fiev Mal bi de Tour de France an’ Start. Eerste Platzen gelungen hüm blots selten. 2002 kunn he allerdings dat Rennen La Flèche Wallonne winnen un wurr in dat Johr ok Tweet in de Bargwertung vun de Tour de France. Bi dat Straatenrennen vun de Olympisch Spelen 2008 keem he up en gooden 7. Platz Enn’ vun de Saison 2011 will Mario Aerts sien Loopbahn afsluuten, wiel he all siet Johren an Hartrhythmusstörungen litt. Offiziell Websteed Mario Aerts in de Datenbank vun Radsportseiten.net Mario Aerts in de Datenbank vun de Tour de France (engelsch) Mario Aerts in de Datenbank vun Sports-Reference.com (engelsch)
Disse Artikel is man blots en Stubben. Du kannst Wikipedia helpen un em verbetern. Napoléon Bonaparte [na.pɔ.le.ɔ̃.bɔ.na.ˈpaʁt] (* 15. August 1769 in Ajaccio up Korsika; † 5. Mai 1821 up Sankt Helena), weer een franzöösch General, Politiker un Kaiser. Napoleon is as Söhn vun Carlo Buonaparte (1746-1785) un Laetitia Ramolino (1750-1836) up Korsika upwussen. 1778 is Napoleon na een högere School na Autun in Frankriek gahn, üm franzöösch schnacken to lehrn (up Korsika hebbt se italieensch schnackt). Na een Jahr güng he na een Kadettschool in Brienne, wat ook in Frankriek liggt. Door hett he 1786 sien Avsluss as Offzeer maakt un is Leutnant wurrn - blots 16 Jahren wer he denn old. As 1789 de Franzöösche Revolutschoon loosgüng, weer Napolen bi een Regiment bi Dijon. He is ook glieks na de Republikaners un Jakobiners henlopen, de den König vun Frankriek köppen wullen. He is aver ook faken na sien Heimoot Korsika fohrt. Weil he jümmers to lang weg wer, hett de Armee em 1792 rutschmeten. Dat duerte aber nich lang, denn hebbt em as Hauptmann trüch nahmen. Liekers is wedder utneiht, üm wat för de Unafhängigkeit vun Korsika to doon, watt aver nich klappt hett. Nun möss he bi
Georg Schambach (* 9. Januar 1811 in Göttingen; † 15. April 1879 in Aimbeck) weer en düütschen Germanist, Volkskundler un Gymnasialdirekter. Schambach is 1811 as Söhn von Wilhelmine (boren Thümmel) un den Schoostermeester Georg Schambach in Göttingen boren. Na sien Studium weer he Schoolmeester in Göttingen un later Gymnasialdirekter von dat Progymnasium (vondaag Gymnasium Goetheschool) in Aimbeck. Blangen sien Beroop hett he vör allen Volksvertellen sammelt. Siene Niedersächsische Sagen und Märchen Aus dem Munde des Volkes mit alltohoop 261 Sagen un 34 Määrken hett he tohoop mit Wilhelm Müller sammelt. För de plattdüütsche Spraak wichtig weer ok sien Göttingisch-Grubenhagen’sches Idiotikon, en Wöörbook, in dat he de plattdüütsche Spraak op dat ole Rebeed von de Förstendömer Grubenhagen un Göttingen optekent hett. 1961 hett en Straat in Berlin-Kladow na em ehren Naam kregen. Die Plattdeutschen Sprichwörter der Fürstenthümer Göttingen und Grubenhagen. 1851 Niedersächsische Sagen und Märchen Aus dem Munde des Volkes gesammelt. (tohoop mit Wilhelm Müller) 1855 Wörterbuch der niederdeutschen Mundarten der Fürstenthümer Göttingen und Grubenhagen oder Göttingisch-Grubenhagen’sches Idiotikon. Wiesbaden, 1858 Niederdeutsche Sprichwörter der Fürstenthümer Göttingen und Grubenhagen. Zweite Sammlung. 1863 Deutschlands Verfall und Wiedererhebung: Eine Schulrede. Aimbeck, 1872 Bi’n Wikiborn gifft dat Originalschriften över dat Thema oder vun den Schriever: Georg
Wilhelm Konrad Hermann Müller (* 27. Mai 1812 in Holtsminne; † 4. Januar 1890 in Göttingen) weer en düütschen Germanist. Müller is 1812 as Söhn von en Stüürbeamten in Holtsminne boren. 1832 hett he dat Gymnasium in Holtsminne afslaten un denn acht Semester in Göttingen studeert, ünner annern bi Heinrich von Ewald, Otfried Müller, Friedrich Dahlmann, Jacob Grimm, Georg Friedrich Benecke un Friedrich Herbart. An’n 13. Juni 1837 hett he dat Staatsexamen in Geschicht un Düütsch un in’n Januar 1841 sien Dokter maakt. He hett denn in Göttingen lehrt un tohoop mit Georg Schambach Sagen un Määrken ut siene plattdüütsche Heimaat sammelt. System und Geschichte der altdeutschen Religion. 1844 Niedersächsische Sagen und Märchen Aus dem Munde des Volkes gesammelt. (tohoop mit Georg Schambach) 1855 Bi’n Wikiborn gifft dat Originalschriften över dat Thema oder vun den Schriever: Wilhelm Konrad Hermann Müller (op hoochdüütsch).
Dat Stoffblatt, Stofffatt oder Stamen (Mehrtahl Stamina) is dat Organ in de Blöte vun todecktsadige Planten, wo de Pollen in produzeert weert. All Stoffblöer vun en Blöte tohopen heet dat Androeceum. In tweegeslechtige Blöten liggt de Stoffblöer jummers twuschen Blötenhüll un Fruchtblatt. Ankeken warrt dat Stoffblatt as en Blatt un is liek, as dat Mikrosporophyll vun heterospore Slangenkrüder (Homologie. Bi de unnerscheedlichen Plantenaarden verscheelt sik Form un Tahl vun de Stoffblöer in en Blöte. De unnerste Deel, wo dat Stoffblatt mit an’n Blötenbodden ansitten deit, heet de Stofffaden (dat Filament). Dat is meist small un lett, as’n Faden. De Längde verscheelt sik duchtig. De böverste Deel is de Stoffbüdel (de Anthere). Dat gifft dree Aarden, wie de Stoffbüdel an’n Stofffaden ansitten kann: An un for sik weer dat so un faken is dat ok noch so, dat de Stofffaden stracks in den Stoffbüdel overgeiht. In de Wetenschop warrt dor vun en basisfixeerte Anthere snackt. Hen un wenn verlängert sik dat Stoffblatt mit de Tied an’n Grund na unnen hen over de Basis rut, wo de Stofffaden an den Blötenbodden ansitten deit. De Stoffbüdel besteiht ut en Middeldeel (wetenschopplich: Konnektiv) un twee Toonbänk (wetenschopplich Theken, Eentahl Theca), de dor an’e Sieten
Antoine Darquier de Pellepoix (* 23. November 1718 in Toulouse; † 18. Januar 1802 in Toulouse) weer en franzöösch Astronom. He hett in sien Heimatstadt Toulouse arbeit. De Beobachten, de he tüschen 1748 un 1773 makt hett, hett he in dat Book Observations Astronomiques faites à Toulouse (Avignon 1777) rutgeven. Bi de Söök nah den Kometen van 1779 hett he in’ Januar den Ringnebel M57 opdeckt, blots en paar Daag vör Charles Messier. He hett dat Utsehn vun M57 mit dat Utsehn vun en Planeten vergleeken. Tüschen 1791 un 1798 hett he en Katalog upstellt mit Positschonen vun Steerns, de denn vun Jérôme Lalande för sien 1801 rutgeven Steernkatalog bruukt wurr. De rechtsextreme un antisemitische Politiker Louis Darquier seggt fälschlicherwies vun sück, dat he en Nahfohr vun Antoine Darquier de Pellepoix is. Antoine Darquier de Pellepoix bi Wolfgang Steinicke Biographie bi SEDS DNB-Katalog Personennaamdatei
Gitta Franken (borene Kleen; * 1959 in Haag) is en plattdüütsche Schrieversche un Ledermakersche. Se is 1959 in Haag boren un in Leezdörp un Grootheid opwussen. Franken schrifft Kinnerböker, Körtgeschichten, Theaterstücken, Hörspelen, Gedichten un Leedtexten op Plattdüütsch, se komponeert ok de Melodien to ehr Leder un is de Baas von de Musikgrupp Gitta Franken-Dreebladd, de ut Gitta Franken, Udo Franken un Ute de Haan besteiht. Se is mit Udo Franken verheiraadt un hett twee Söhns (Jan un Keno Mennenga). Se leevt in Süüdbrookmerland un hett lange Jahren as Baasfroo von verscheden Kinnergoorns arbeidt. För ehr Insetten för Plattdüütsch in’n Kinnergoorn hett Franken 1993 den Keerlke-Pries in’e Hand kregen. 2006 weer se nomineert för den Freudenthal-Pries, 2007 weer se nomineert för den Lüttjepütt-Pries. Nadem se 2005 al tohoop mit ehren Mann den Borsla-Pries wunnen hett, hett se em 2011 noch maal wedder kregen, ditmaal alleen un för ehr Höörspeel En Müür. 2013 hett se för ehr Vertellen Swiegen den Johann-Friedrich-Dirks-Pries wunnen. De Steernenkinner. Oostfreessche Landschup, Auerk 1994 Komm, sing un danz mit mi. Oostfreessche Landschup, Auerk 1995 Buur Hermann up Reisen. Sülvtsverlag, Süüdbrookmerland 1998 Dat moiste Bild. Hebus-Verlag, Leer 2001, ISBN 3-935083-03-3 De Steernenkinner. Mahnke, Veern 2001 Doornroosje. Mahnke, Veern 2001
Andreas (Greeksch: Ανδρέας, Andreas, "de Mannliche, de Modige") is en Jünger vun Johannes den Döper ween. Na den siene Exekutschoon is he en Apostel vun Jesus vun Nazaret wurrn, just so, as sien Broer Simon. He warrt as de Grünner un eerste Bischop vun de Karken vun Byzanz ankeken. Vundeswegen warrt he ok ankeken as Schutzheiligen vun dat Ökumeensche Patriarchat vun Konstantinopel. Boren is he in Bethsaida. Just, as sien Broer weer he Fischer vun Beroop An dat Enn vun sien Leven schall Andreas as Merteler sturven sien in de Gemarken vun Achaia an en diagonal Krüüz. Vundeswegen warrt düsse Soort Krüüz bit up den hüdigen Dag Andreaskrüüz nömmt. De Traditschoon mellt, dat he nich an just so en Krüüz starven woll, as Jesus sülms. Andreas schall begraven wurrn ween in de Stadt Patras in Grekenland. Dor warrt he noch hüdigendags bannig verehrt. De Patriarch vun Konstantinopel warrt as de Nafolger vun Andreas ankeken, just so, as de Bischop vun Rom as Nafolger vun Petrus gellen deit. De Patriarch vun Konstantinopel warrt as de bedüdenste Bischop vun de weltwiede Gemeenschop vun de Orthodoxe Karken ankeken. Vundeswegen warrt he Ökumeensch Partriarch nömmt. Ökumene kummt vun dat greeksche Woort for de bewohnte
Andreas betekent Andreas, en Vörnaam, de an un for sik ut de Greeksche Spraken kummt, Andreas, de Naam vun den Apostel Andreas, Simon Petrus sien Broder. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Freddie Gruber (* 27. Mai 1927 in de Bronx, New York City; † 11. Oktober 2011 in Los Angeles) weer en US-amerikaansch Jazz-Slagtüüchspeler un Musikpädagoog. De Vader vun Gruber weer Ballsaaldanzer. Nah Studienjohren ünner annern bi Henry Adler (1941/42) hett he mit Morey Feld, Mickey Scrima un Cozy Cole arbeit. Af 1943 weer he as professionell Musiker tätig, so harr he in de 1940er Johren en Trio mit Ram Ramirez, dat in dat New Yorker Greenwich Village uptreden is, buterdem speel he mit Benny Ventura. In en Metronome-Artikel (The Shape of Jazz to Come) hett Barry Ulanov sien polyrhythmisch Konzept hervörhaben. Gruber weer en Leven lang mit Buddy Rich Früend, mit de he tietwies ok tosommen wahnt hett. Enn’ vun de 1940er Johren speel he mit Tony Scott, Jackie Paris, Rudy Vallee, in dat Three Deuces mit Harry „The Hipster“ Gibson, Dave Schildkraut, Tony Fruscella un Buddy DeFranco. He hörr ok to de Gene-Roland-Probenband un speel dor mit so bekannt Musikers as Charlie Parker, Al Cohn/Zoot Sims, Red Rodney un Anfang vun de 1950er Johren mit Oscar Pettiford. 1955 truck he nah Kalifornien, hett kört in Las Vegas arbeit un wark in de tweet Hälft vun de 1950er Johren in
Lois Maxwell (* 14. Februar 1927 in Kitchener, Ontario; † 29. September 2007 in Fremantle, Western Australia, Australien; eegentlich Naam Lois Hooker) weer en kanaadsch Schauspelerin, de vör allen dör hör Rull as Miss Moneypenny in tallriek James-Bond-Filmen bekannt wurr. Maxwell is in Kanada as Dochter vun en Schoolmeester un en Krankensüster upwussen. Se leep 1942 mit 15 Johren vun to Huus weg, um sück in’ Tweeten Weltkrieg de Armee antosluuten. Oschoons se eegentlich to jung weer för den Kriegsdeenst, hett se dat schaff, in de Royal Canadian Army upnommen to weern. As Suldatin wurr se dat Army Entertainment Corps todeelt, mit de se in Europa Musik- un Danznummern upführen de. As de Trupp London erreichen dee, wurr hör gering Öller updeckt. Dormit se nich nah Kanada torüch schickt wurr, schreev sück Maxwell bi de Royal Academy of Dramatic Arts (RADA) in. In dat Öller vun 20 Johren reis se nah Hollywood, bekeem verscheeden Engagements un wunn sogor den Golden Globe as „Best Nahwussdorstellerin“ för hör Rull in de Shirley Temple-Kummedie That Hagen Girl (1947), in de se u. a. neben Ronald Reagan speel. In en Fotostreck för dat Life Magazine stunn Maxwell neben en anner upstrevend Star, Marilyn Monroe.
Martin Chalfie (* 15. Januar 1947 in Chicago, Illinois) is en US-amerikaansch Bioloog, de gemeensam mit Osamu Shimomura un Roger Yonchien Tsien 2008 den Nobelpries för Chemie kreeg. Chalfie hett 1977 an de Harvard University sien Doktertitel in Physiologie makt. 1982 wurr he außerordentlich Perfesser för Biologie an de Columbia University. Later wurr he William-R.-Kenan-Jr.-Perfesser för Biologie an de glieker Universität. Chalfie hett up dat Rebeet vun de Telldifferenzeeren warkt. Besünners interessert he sück för de Entwicklung un Funktschoon vun Nerventellen, de he an dat Bispeel vun den Fadenwürm Caenorhabditis elegans ünnersöcht hett. Buterdem entwickel he nee experimentelle Methoden för disse Ünnersöken. So kunn he 1994 dat Gen vun dat gröön fluoreszeeren Protein eerstmals buterhalv vun de Qualle Aequorea victoria to Expression bringen. Dat weer de Dörbröök vun dat Protein as en genetisch Marker. Chalfie is mit Tulle Hazelrigg verheiraadt, de ok en Professur an de Columbia University innehett, un hett een Dochter. Martin Chalfie und Steven Kain: Green Fluorescent Protein. Properties, Applications and Protocols. 2. Uplaag, Wiley & Sons, Hoboken 2006, ISBN 0-471-73682-1 2006 Lewis S. Rosenstiel Award for Distinguished Work in Basic Medical Science 2008 E. B. Wilson Medal 2008 Nobelpries för Chemie National Academy of Sciences American
Edyta Geppert (* 27. November 1953 in Nowa Ruda) is en poolsch Singerin. Edyta Geppert fung mit Gesang in de Folkloregrupp Zespół Pieśni i Tańca Nowa Ruda an. Hör Gesangsausbildung kreeg se an de Musikschool Frederic Chopin in Warschau. Hör Dörbröök harr se 1984, as se dat poolsch Chansonfestival in Breslau un in dat glieker Johr den Grand Prix des Festival vun dat poolsch Leed in Oppeln wunn. Dit Festival wunn se mit dat Leed Jaka róża, taki cierń (As de Roos, so de Doorn). De Song wurr hör eerst Hit in Polen un weer Grundlaag vun hör wiedergahn Spood. Dat Festival in Oppeln hett se ok noch in de Johren 1986 un 1995 wunnen. Edyta Geppert singt vör allen Chansons un vertoont Poesie. To hör Repertoire hörrn vör allen Leeder ut de Feer vun Agnieszka Osiecka. Offiziell Homepage (poolsch)
Catherine Ann Priestner (* 27. Mai 1956 in Windsor, Ontario) is en ehmalge kanaadsch Iesflinklöperin. All mit elf Johren fun Priestner mit Iesflinkloop an un harr een Johr later all hör eerst natschonalen Spood. Internatschonal is se mit fievteihn Johren antreden. As se 16 Johr old weer hett se an de Olympisch Winterspelen 1972 in Sapporo deelnommen um keem över 500 m un 1000m in’t Middelfeld. Bi de Sprintweltmeesterschapen 1975 in Göteborg wunn Priestner de Bronzemedaille. Een Johr later bi hör tweet Olympisch Winterspelen 1976 in Innsbruck wunn se över 500 m de Sülvermedaille un över 1000m keem se up Platz 6. Dormit weer se de eersten kanaadsch Iesflinklöperin, de en olympisch Medaille winnen kunn. Se wurr doruphen as Fahnendragerin vun hör Mannschap bi de Afslussfier utwählt. Mit man jüst 20 Jahren hett se hör Karriere 1976 aber ok all afslooten. Dornah hett se as Kommentatorin för de kanaadsch Senner CTV un CBC bi Olympisch Winterspelen arbeit. Bi de Winterspelen 1988, 2002, 2006 un 2010 weer Priestner maatgevend an de Organisatschoon bedeeligt. Se wurr 1994 in de Canadian Olympic Hall of Fame, de Ruhmeshall vun de kanaadsch Olympiadeelnehmers, upnommen. Cathy Preistner in de Datenbank vun Sportsreference.com (engelsch)
Ellison Shoji „El“ Onizuka (* 24. Juni 1946 in Kealakekua, Big Island, Hawaii; † 28. Januar 1986 bi Cape Canaveral, Florida) weer en US-amerikaansch Astronaut, de bi de Challenger-Katastrophe to Dood keem. Ellison Onizuka weer de oldste Söhn un dat tweetjüngst Kind vun Masamitsu un Mitsue Onizuka. He harr twee öllere Süsters un en jüngeren Bröer. 1964 hett he de Highschool afslooten. 1969 kreeg he en Bachelor in Ruumfohrttechnik un to’n Enn vun dat sülvig Johr ok noch den Master in dat glieke Fack. Onizuka hett Lorna Leiko Yoshida heiraadt, as he sien Studium an de University of Colorado afslooten hett. Mit hör harr he twee Döchter. In‘ Januar 1970 is Onizuka in de United States Air Force intreden, wo he as Testfloogingenieur un Testpilot arbeiten dee. Van August 1974 bit Juli 1975 hett Onizuka de US Air Force Test Pilot School besöcht. In’ Juli 1975 wurr he to dat Testfloogcenter an de Edwards Air Force Base in Kalifornien inberopen. Hier wurr he Testfloogingenieur un hett later as Manager för den technischen Support arbeit. As Testpilot kunn Onizuka över 1700 Floogstunden noteeren. 1978 is Onizuka as Astronaut vun de NASA utsöcht wurrn un een Johr later har he sien Training
Dat Guanoinsel-Gesett is en Bundsgesett von de USA, dat de US-Kongress an’n 18. August 1856 beslaten hett. Dat Gesett leggt fast, dat all Eilannen, de nich to en anner Staat höört un op de kene Börgers von annere Länner wahnt, op de en Amerikaner Guano finnt, Besitt von de USA warrt un dat de US-Präsident dat Militär insetten dröff, üm amerikaansche Intressen to wohren. In de Midd von dat 19. Johrhunnert weer Guano en wichtigen Rohstoff as Meststoff un för Scheetkruud worrn. Dat Gesett schull de amerikaanschen Intressen an nee opdeckte Eilannen wohren. Över de Tied hebbt de USA dör dit Gesett över 100 Eilannen in Besitt nahmen. En groten Deel höört vondaag nich mehr to de USA. De, de noch jümmer Deel von de USA sünd: Baker-Eiland French Frigate Shoals (Deel von Hawaii) Howland-Eiland Jarvis-Eiland Johnston-Atoll Kingman-Riff/Danger Rock Midway-Atoll Navassa-Eiland Palmyra-Atoll Bajo-Nuevo-Bank Serranilla-Bank Swains-Eiland (Deel von Amerikaansch Samoa) De Böverste Gerichtshoff von de USA hett 1890 in’n Fall Jones v. United States dat Gesett as konform mit de Verfaten von de USA beoordeelt. In’n Verdrag von Tarawa hebbt de USA 1979 jemehr Anspruch op de 14 Eilannen opgeven, de in de Rebeden von Kiribati legen, dat jüst unafhängig worrn
De Verdrag von Tarawa is an’n 20. September 1979 in Tarawa twischen de jüst unafhängig worrn Republiek Kiribati un de USA afslaten worrn. In dissen Verdrag hebbt de USA Kiribati dat Regeer över 14 Eilannen övergeven, de binnen de Rebeden von Kiribati legen, man över de de USA na dat Guanoinsel-Gesett Beslag leggt hett (all de Eilannen weren to de Tied unbewahnt un de USA ehr Anspruch dorüm rein formal). De Verdrag deed an’n 23. September 1983 in Kraft treden, as in Suva op Fidschi de Ratifikationsünnerlagen uttuuscht worrn sünd. Text von’n Verdrag (engelsch)
In disse List sünd de Liddmaaten vun den Club of Rome upführt. Up Grundlaag vun de List vun de offiziell Webdsteed vun den Club of Rome in‘ Dezember 2008. Sadikou Ayo Alao (* 1943), Benin, Präsident vun de Gerrdes Bank Assia Bensalah Alaoui, Marokko, Perfeeser för apenlich Recht (Université Mohammed V, Rabat-Agdal) Eda Coutinho Barbosa Machado de Souza (* 1939), Brasilien, Generaldirektorin vun dat Institut för höhgere Billen vun Brasilien Estela de Magelhaes Barbot, Portugal, Viezpräsidentin vun Álcool e Géneros Alimentares (AGA) S.A. Benjamin Bassin (* 1944), Finnland, ehmalig finnisch Botschaper in China Hon. Shlomo Ben-Ami (* 1943), Israel, Viezpräsident vun dat Toledo International Centre for Peace Janine Benyus (* 1948), USA, Biologin, Schrieverin un Beraderin Prinz El Hassan ibn Talal (* 1947), Jordanien, Unkel vun den jardaanschen König Abdullah II. un ehem. Präsident vun den Club of Rome Jérôme Bindé, Frankriek, Vörsittender vun de UNESCO-Kommission för Geisteswetenschapen un Tokunftsforschen Juan Luis Cebrian (* 1945), Spanien, Publizist un Geschäftsführer vun PRISA Derrick de Kerckhove (* 1944), Kanada, Baas vun dat McLuhan-Programm för Kultur un Technologie an de Universität Toronto Mauricio de Maria y Campos, Mexiko, ehmalig mexikaansch Botschapper in Süüdafrika un ehmalig Generaldirektor vun de UN Organisatschoon för Industrielle Entwicklung
Raw Deal is de Titel vun en US-amerikaanschen Actionfilm ut dat Johr 1986 mit Arnold Schwarzenegger in de Hööftrull. De Film is an’n 21. August 1986 in de düütschen Kinos anlopen. Mark Kaminsky is inst en Agent vun’t FBI un för sien harden Methoden bekannt wesen. As he een Dag ’n b eten to groff gegen den Möörder vun en lütte Deern vörgeiht, mutt he sien Hoot nehmen. Anners mutt he dormit reken, dat de Staatsafkaat Baxter em dorför anklagen de un he denn doch Bott geven mutt. Kaminsky tütt sik torüch in en verslapene lütte Stadt in de Süüdstaten vun de USA, woneem he as Sheriff för Ornen sorgt. Na fief Johren nimmt sien fröheren Vörsett’ten, de FBI-Baas Harry Shannon, Kuntakt to em op un gifft em de Mööglichkeit, sien go’en Naam un sien ollen Job wedder to kriegen. In Chicago hett neemlich in de Twüschentiet de öörtliche Mafia dat Seggen, un geiht dor brutal gegen jeedeen vör, de in’n Weg steiht. De korrupte Polizei as ok de Justiz warrt dorgegen mit Smeergeld to Roh bröcht. Bi de Wacht över en Kroontügen warrt ok Harry sien Söhn doodschaten. Kaminsky schall sik dorüm in’n privaten Opdrag vun Harry ünner en
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 230er v. Chr. | 220er v. Chr. | 210er v. Chr. | 200er v. Chr. | 190er v. Chr. | 180er v. Chr. | 170er v. Chr. | ► ◄◄ | ◄ | 207 v. Chr. | 206 v. Chr. | 205 v. Chr. | 204 v. Chr. | 203 v. Chr. | 202 v. Chr. | 201 v. Chr. | 200 v. Chr. | 199 v. Chr. | ► | ►► Massinissa, König vun dat ööstliche Numidien, slutt en Bund mit dar Röömsche Riek gegen Karthago.
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 230er v. Chr. | 220er v. Chr. | 210er v. Chr. | 200er v. Chr. | 190er v. Chr. | 180er v. Chr. | 170er v. Chr. | ► ◄◄ | ◄ | 209 v. Chr. | 208 v. Chr. | 207 v. Chr. | 206 v. Chr. | 205 v. Chr. | 204 v. Chr. | 203 v. Chr. | 202 v. Chr. | 201 v. Chr. | ► | ►► Massinissa, König vun Oostnumidien, wesselt de Sieten un loppt vun Karthago na de Römers over. Summer: Ptolemaios IV., Pharao vun Ägypten (* 245 v. Chr.)
◄ | 4. Johrhunnert v. Chr. | 3. Johrhunnert v. Chr. | 2. Johrhunnert v. Chr. | ► ◄ | 230er v. Chr. | 220er v. Chr. | 210er v. Chr. | 200er v. Chr. | 190er v. Chr. | 180er v. Chr. | 170er v. Chr. | ► ◄◄ | ◄ | 210 v. Chr. | 209 v. Chr. | 208 v. Chr. | 207 v. Chr. | 206 v. Chr. | 205 v. Chr. | 204 v. Chr. | 203 v. Chr. | 202 v. Chr. | ► | ►► De Karthagers treckt den Rest vun ehre Armee torüch na de Heimat un laat de Ibeersche Halfinsel de Römers over.
Ernst Moyat (* 2. Januar 1868 in Gießen; † 9. August 1937 in Berlin) weer en düütsch Chemiker, de sück dör Verfohren to Herstellen vun Korund en Naam makt hett. Ok dat Bruken vun hoochfüerfast Materialien, as Korund to de Herstellen vun Formstücken wurr vun hüm vörandreven . Reichspatent Nr.425862 vom 6.Sept. 1924